จากการศึกษาวิจัยเกี่ยวกับลิง นักวิจัยพบว่า การรับประทานอาหารให้น้อยลง อาจทำให้มีชีวิตยืนยาวขึ้น
คณะนักวิจัยชาวอเมริกัน ซึ่งศึกษาวิจัยเกี่ยวกับลิงเป็นเวลายี่สิบปี พบว่าการรับประทานให้น้อยลงอาจทำให้ชีวิตยืนยาวขึ้น และป้องกันโรคภัยไข้
นักวิจัย ริชาร์ด วายน์ดรั๊กแห่งมหาวิทยาลัยวิสคอนซิน และคณะทำวิจัยโดยทดสอบดูผลกระทบอันเกิดจากการลดจำนวนแคโลรีในหมู่ลิงรีเซิสเจ็ดสิบหกตัวเป็นเวลายี่สิบปี นักวิจัยยอมให้ลิงร้อยละห้าสิบของลิงจำนวนนั้นคือสามสิบแปดตัวกินเท่าที่อยากจะกิน ส่วนลิงอีกสามสิบแปดตัวโดนควบคุมอาหารการกินนักวิจัยให้อาหารลิงเป็นจำนวนเศษสองส่วนสาม ของแคโลรีที่ลิงเคยกินลิงเหล่านี้กินวิตามินและแร่ธาตุอื่นๆ เพื่อไม่ให้ขาดโภชนาการที่จำเป็น นักวิจัยพบว่าลิงรีเซิส ซึ่งนักวิจัยยอมให้กินอาหารเท่าที่อยากจะกินนั้นร้อยละสามสิบเจ็ดตายเพราะสาเหตุที่เกี่ยวกับความชราหลังจากช่วงเวลายี่สิบปีส่วนลิงที่นักวิจัยจำกัดอาหารนั้นตายไปแค่ร้อยละสิบสามนอกจากนี้ลิงที่ถูกจำกัดอาหารนั้นเป็นโรคหัวใจ และโรคมะเร็งไม่ถึงห้าสิบเปอร์เซ็นต์และไม่เป็นโรคเบาหวานเลยสักตัวเดียว ลิงรีเซิสที่คนนำมาเลี้ยงนั้น เฉลี่ยแล้วอายุยี่สิบเจ็ดปีนักวิจัย ริชาร์ด วายน์ดรั๊กกล่าวไว้ตอนนี้ว่า "ข้อมูลของเราบ่งชี้ว่าในหมู่สัตว์ที่เราให้กินอาหารตามปรกตินั้น เสี่ยงต่อการเป็นโรคอันเนื่องมาจากความชรามากกว่าพวกที่ถูกจำกัดอาหาร นับตั้งแต่มีอายุโตเต็มวัยแล้วถึงสามเท่า" นักวิจัย ริชาร์ด วายน์ดรั๊กกล่าวด้วยว่า ลิงที่โดนจำกัดอาหารนั้นนอกจากอายุยืนแล้วยังมีคุณภาพชีวิตที่ดีขึ้นด้วย อีกทั้งการที่กล้ามเนื้อเสื่อมสมรรถภาพและการหดตัวของสมองซึ่งนำไปสู่ปัญหาด้านจิตใจซึ่งเกี่ยวข้องกับความชรานั้นก็เกิดช้าลงนอกจากนี้ลิงที่โดนจำกัดอาหารดูท่าทางหนุ่มแน่นและแข็งแรงกว่าลิงที่ปล่อยให้กินอาหารตามที่อยากจะกิน สถาบันแห่งชาติเกี่ยวกับความชราในสหรัฐ เป็นผู้ออกทุนให้กับการศึกษาวิจัยที่ว่านี้ซึ่งลงพิมพ์อยู่ในวารสาร "วิทยาศาสตร์"มีผู้วิพากษ์วิจารณ์กันว่าจะต้องมีการวิจัยเพิ่มเติม เพื่อพิสูจน์ให้เห็นว่า การจำกัดจำนวนแคโลรีทำให้ลิงอายุยืนขึ้นจริงนักวิจัย ริชาร์ด วายน์ดรั๊ก กล่าวว่าการวิจัยศึกษาของเขายังไม่สมบูรณ์เขาและคณะนักวิจัยจะติดตามสังเกตการณ์ในหมู่ลิง ที่ยังเหลืออยู่ตลอดชีวิตของลิงเหล่านั้น นักวิทยาศาสตร์ศึกษาวิจัย เกี่ยวกับผลกระทบที่การจำกัดแคโลรีมีต่อความชราภาพเป็นครั้งแรกในช่วงคริสต์ทศวรรษที่หนึ่งพันเก้าร้อยสามสิบตั้งแต่นั้นมามีผลของการศึกษาวิจัยหลายครั้งที่บ่งชี้ว่าการจำกัดจำนวนแคโลรีทำให้หนูทดลองและหนอนอายุยืนขึ้น ในปัจจุบันนักวิทยาศาสตร์กำลังศึกษาวิจัยดูว่าการรับประทานอาหารน้อยลง มีผลกระทบต่อคนเราอย่างไร?การวิจัยเรื่องที่ว่านี้ยากกว่ามากเพราะการควบคุมอาหารในหมู่คนทำได้ยากกว่า และเพราะการที่คนเราอายุยืนยาวกว่าสัตว์อื่นๆนั่นเอง